Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: csupán 2 rendelkezik a megfelelő szakirányú végzettséggel. A 2/1994. (I. 30.) NM rendelet a bentlakásos intézményekre
Paragraph Index: 1044

10. A rossz pszichés állapotú, hosszú ideje összezártságban élő emberek különösen rosszul viselték a tétlenséget. A közösségi szállás lakóinak bezártságérzetét és tétlenségét fokozta, hogy egyik épület sem rendelkezett olyan területtel, ahová a külföldiek tetszésük szerint, a nap bármely szakaszában kimehetnének sétálni, dohányozni vagy levegőzni. Ezen a helyzeten a közösségi szálláson szolgálatot teljesítő határőrök úgy próbáltak segíteni, hogy azokat, akik ezt igényelték, naponta legalább egyszer — egyéb feladataik elvégzésétől függő időpontban és időtartamra — lekísérték az udvarra. A vizsgálat idején hatályos idegenrendészeti jogszabályok nem rendelkeztek arról, hogy a közösségi szálláson tartózkodó külföldi, aki a szálláshelyet nem, vagy csak kivételesen jogosult elhagyni, milyen időtartamban jogosult a szabad levegőn tartózkodni. Ez a tény veszélyezteti a közösségi szálláson tartózkodó külföldieknek az Alkotmány 70/A. § (1) bekezdésében biztosított legmagasabb szintű testi és lelki egészséghez való joga érvényesülését. A feltárt visszásságok megszüntetésére, így a libériai állampolgár súlyos állapotára figyelemmel 1999. május 3-án kelt részjelentésében az országgyűlési biztos ajánlást tett a Határőrség Országos Parancsnoksága Idegenrendészeti, Szabálysértési és Menekültügyi Főosztálya vezetőjének, amelyben kezdeményezte, hogy a külföldi soron kívüli orvosi vizsgálatáról, illetve szükséges gyógykezeléséről haladéktalanul intézkedjék. Az ajánlást az Idegenrendészeti, Szabálysértési és Menekültügyi Főosztály vezetője 1999. május 25-én kelt levelében elfogadta, és kezdeményezte, hogy a Budapesti Rendőr-főkapitányság — mint illetékes idegenrendészeti hatóság — a libériai állampolgárt a debreceni Menekülteket Befogadó Állomás pszichológiai részlegében helyezze el. Az országgyűlési biztos ajánlást tett a belügyminiszternek, amelyben kezdeményezte, hogy a Kormány — a házirendre vonatkozó szabályok keretében — rendeletben szabályozza, hogy közösségi szálláson élő külföldiek mennyi időt jogosultak a szabad levegőn tölteni. Az ajánlást a belügyminiszter határidőn belül elfogadta, és a 136/1999. (IX. 1.) Korm. rendelet 19. §-a értelmében a közösségi szálláson tartózkodó külföldi a házirendben meghatározott időpontokban, de legalább naponta két óra időtartamban jogosult a szabad levegőn tartózkodni. A belügyminiszter intézkedett a közösségi szállás II. számú épületének 1999. május 30-i bezárásáról, és az ott élő külföldiek másik közösségi szállásra történő átszállításáról. 2000/88/II. szám Az országgyűlési biztos ajánlást tett a Határőrség országos parancsnokának, hogy intézkedjen a Határőrség gazdasági főigazgatója 1/1999. számú intézkedésének olyan kiegészítéséről, ami a közösségi szálláson tartózkodó külföldiek tisztálkodószerekkel, illetve eszközökkel történő ellátását, továbbá azok kiosztásának módját részletesen szabályozza. Az országgyűlési biztos az országos parancsnok intézkedését kérte annak érdekében, hogy valamennyi közösségi szálláson kifüggesszék azt az időpontot, amikor a határőr igazgatóságok által foglalkoztatott pszichológusok a külföldiek rendelkezésére állnak, továbbá a határőr igazgatóságok által foglalkoztatott pszichológusok a szembetűnően deviáns, agresszív magatartást tanúsító külföldiekkel akkor is találkozzanak, ha vizsgálatra nem jelentkeztek, és indokolt esetben az érintett személyek esetleges szakorvosi vizsgálatára javaslatot tegyenek. A kiskunhalasi közösségi szállás kapcsán az országgyűlési biztos arra kérte a a határőrség országos parancsnokát, hogy az I. számú közösségi szálláson tartózkodó külföldiek személyes holmijának őrzésére biztosítsanak zárható szekrényeket, az I. számú közösségi szállásra érkező külföldiek hatósági meghallgatása egyénenként történjen, gondoskodjon az I. számú közösségi szálláson élő külföldiek szabad levegőn tartózkodását és testmozgását biztosító „sétáló” kialakításáról és az I. számú közösségi szálláson élő külföldiek ruházatának tisztításához, szárításához, továbbá a szabadidő kitöltésére alkalmas eszközök beszerzéséről, végül az I. számú közösségi szálláson élő mozlimok vallási előírásainak megfelelő étkeztetéséről. Az ajánlásokat a Határőrség országos parancsnoka határidőn belül elfogadta és jelezte, hogy azok végrehajtásáról intézkedett. 1999. július 14-én kelt levelében a Határőrség országos parancsnoka tájékoztatta az országgyűlési biztost arról is, hogy az időközben bezárt II. számú közösségi szállás felújítása az ajánlásban foglaltaknak megfelelően történik. OBH 1964/1999. Nem okoz alkotmányos jogokkal kapcsolatos visszásságot, ha a székletüket és vizeletüket visszatartani nem tudó mozgáskorlátozottak csak a hatályos közegészségügyi előírásokkal összhangban meghatározott feltételekkel vehetik igénybe a közfürdőt. Teljes szöveg: 3.6. alfejezetben. OBH 2167/1999. I. A gyermekvédelmi törvény 11. §-ában és a 17. §-ában foglalt jogszabályi előírások megszegésével a gyermek legmagasabb szintű testi és lelki egészséghez való joggal [Alk. 70/D. § (1) bek.], a megfelelő testi, szellemi és erkölcsi fejlődéshez szükséges védelemre és gondoskodásra való joggal [Alk. 67. § (1) bek.], az ifjúság létbiztonsághoz, oktatáshoz, neveléshez való jogával (Alk. 16. §), valamint az emberi méltósághoz való joggal összefüggésben súlyos visszásságokat okoznak a gyermekvédelmi alapellátás szervei. II. A gyermek meghallgatásának mellőzése a panaszhoz való alkotmányos emberi jog tekintetében okoz visszásságot (Alk. 64. §). III. A jogbiztonsághoz való alkotmányos emberi jogok sérelmét idézte elő [Alk. 2. § (1) bek.] a gyermekjóléti szolgálat azzal, hogy a feladataira vonatkozó jogszabályi előírásokat teljesen figyelmen kívül hagyta. A jogbiztonság sérelmét okozta Devecser Város Önkormányzata és jegyzője azzal is, hogy a gyermekjóléti szolgálatot nem ellenőrizte. Teljes szöveg: 3.4. alfejezetben. OBH 2260/1999. Az Alkotmány 2. § (1) bekezdésében deklarált jogállamiság elvéből fakadó jogbiztonság követelményével, az ifjúság létbiztonságához való jogával (Alk. 16. §) és az emberi méltóság [Alk. 54. § (1) bek.] sérelmével összefüggésben visszásságot okoz a gyámhatóság olyan eljárása, melynek során az örökbefogadók egyoldalú kérelme alapján, az ítélőképessége birtokában levő gyermek tudomása nélkül az örökbefogadását felbontja, és ezzel egyidejűleg a kiskorú más néven való anyakönyvezését rendeli el. Az Alkotmány 70/D. § (1) bekezdésében megfogalmazott lehető legmagasabb szintű testi és lelki egészséghez való joggal, valamint

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes